סקוט גאלוויי

סקוט גאלוויי (באנגלית: Scott Galloway; נולד ב-3 בנובמבר 1964) הוא פרופסור<ref></ref><ref name=":1"></ref><ref></ref><ref></ref> לשיווק בבית הספר למנהל עסקים באוניברסיטת ניו יורק, מרצה, סופר, מנחה פודקאסט ויזם אמריקאי.<ref name=Bruce></ref><ref name=Betty></ref>

== ראשית חייו ==
גאלוויי נולד וגדל בלוס אנג'לס שבמדינת קליפורניה. אביו היה מהגר סקוטי שעבד כמנהל מכירות. אמו, אשר הייתה מהגרת יהודייה מלונדון, עבדה כמזכירה.<ref name=":0"></ref><ref></ref><ref></ref>

גאלוויי למד כלכלה באוניברסיטת קליפורניה בלוס אנג'לס וסיים את לימודי התואר ראשון ב-1987. כמו כן גאלוויי למד בבית הספר למנהל עסקים באוניברסיטת קליפורניה בברקלי וסיים את לימודיו במוסד ב-1992.<ref></ref>

== קריירה ==
לאחר שסיים את לימודיו באוניברסיטת קליפורניה בלוס אנג'לס ב-1987 החל גאלוויי לעבוד כאנליסט במורגן סטנלי.<ref name=":1" />

בשנת 1992 הקים את חברת הייעוץ Prophet למותגים ושיווק. בשנת 1997 הקים את אתר המסחר האלקטרוני RedEnvelope המתמחה במתנות ייחודיות מותאמות אישית. בשנת 2005 ייסד את חברת המודיעין הדיגיטלי L2 Inc,<ref></ref> אשר נרכשה על ידי חברת גרטנר וחברת פיירבראנד במרץ 2017 תמורת 155 מיליון דולרים.<ref name="SEC"></ref> בשנת ייסד גם את קרן הגידור Firebrand Partners שהשקיעה מעל מיליארד דולרים בחברות צרכנים ומדיה שונות בארצות הברית.<ref></ref> בשנת 2019, הקים גאלוויי את סטארט-אפ החינוך המקוון Section4.

בשנת 1999 נכלל גאלוויי ברשימת "המנהיגים העולמיים של המחר" של הפורום הכלכלי העולמי אשר כללה את 100 האנשים מתחת לגיל 40 אשר להישגיהם הייתה השפעה ברמה עולמית.<ref name="NYU"></ref><ref></ref>

לאורך השנים כיהן גאלוויי במועצת המנהלים של אדי באואר, של הניו יורק טיימס, של Gateway Computer, של Urban Outfitters ושל בית הספר לעסקים של ברקלי האס. גאלוויי זכה לפרסום רב גם בזכות ההרצאות הפומביות שערך,<ref></ref><ref></ref> בסגנון ההרצאות של ועידות TED,<ref></ref> אשר נקראות "Winners & Losers" בהן הציג את תוצאות האינדקס הדיגיטלי של L2 המדרג מעל 2,500 מותגים גלובליים ברחבי העולם<ref></ref><ref></ref> בתחומים שונים כולל מסחר אלקטרוני, מדיה חברתית ושיווק דיגיטלי.<ref name="DAISUKE"></ref><ref></ref><ref></ref><ref></ref>

גאלוויי מלמד בבית הספר למנהל עסקים באוניברסיטת ניו יורק ניהול מותגים ושיווק דיגיטלי. חלק גדול מהמחקר שלו מתמקד בארבע חברות הטכנולוגיה הגדולות (אלפאבית, אמזון, מטא וואפל), אשר אליהן הוא מתייחס כ"ארבעה" או "ארבעת הפרשים". ספרו הראשון "The Four: The Hidden DNA of Amazon, Apple, Facebook, and Google" יצא לראשונה לשווקים בשנת 2017. בספר גאלוויי מנתח את החוזקות והאסטרטגיות המיוחדות של ארבעת הגדולים, את המודלים הכלכליים החדשים שלהם, את הדורסנות הטבועה בהם, את השאיפות שלהם ואת ההשלכות הדרסטיות לעלייה שלהם איתם מתמודדים אנשים הן כחברה והן כאינדיבידואלים.<ref name="Amanpour2019-01-15"></ref>

ב-28 בספטמבר 2018 Recode ו־Vox Media Podcast Network השיקו את הפודקאט השבועי "Pivot" בהנחיית גאלוויי וקארה סווישר. בפברואר 2020 השיק גאלוויי את הפודקאסט השבועי "The Prof G Show" בו הוא עונה על שאלות המאזינים בנושא עסקים, כסף וטכנולוגיה.<ref></ref>

ב-28 בספטמבר 2021 הודיעה CNN שגאלוויי יהיה מנחה בפלטפורמת הסטרימינג שלה CNN+, אך הפלטפורמה נסגרה זמן קצר לאחר ההשקה.<ref></ref><ref></ref>

בשנת 2022 זכה הניוזלטר השבועי של גאלוויי "No Mercy/No Malice" בפרס ובי.<ref></ref>

== חיים אישיים ==
גאלוויי נשוי בשנית לביאטה גאלוויי, יזמית נדל"ן ילידת גרמניה.<ref></ref> לבני הזוג שני בנים.

מאז 2022 גרים הוא ומשפחתו בלונדון.<ref></ref>

== קישורים חיצוניים ==

* 

* 

==הערות שוליים==

קטגוריה:אמריקאים ממוצא יהודי
קטגוריה:אמריקאים ממוצא סקוטי
קטגוריה:בוגרי אוניברסיטת קליפורניה בלוס אנג'לס
קטגוריה:סגל אוניברסיטת ניו יורק
קטגוריה:אנשי שיווק
קטגוריה:אתאיסטים אמריקאים
קטגוריה:אמריקאים שנולדו ב-1964